PATVIRTINTA

Šilalės rajono savivaldybės administracijos direktoriaus 2021 m. sausio 25 d. įsakymu Nr. DĮV-145

**KALTINĖNŲ SENIŪNIJOS VALYTOJO**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Kaltinėnų seniūnijos valytojas (toliau – valytojas) yra darbuotojas, dirbantis pagal darbo sutartį.

2. Pareigybės lygis – D.

3. Pareigybės pavaldumas – valytojastiesiogiai pavaldus Kaltinėnų seniūnijos seniūnui (toliau – Seniūnas).

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Darbuotojas, einantis šias pareigas, turi atitikti šiuos specialius reikalavimus:

4.1. išsilavinimo ar profesinės kvalifikacijos reikalavimai netaikomi;

4.2. išmanyti saugos darbe reikalavimus, darbo priemonių paskirtį, jų naudojimo galimybes ir būdus, dezinfekcijos priemonių paskirtį, jų vartojimo būdą;

4.3. išmanyti Vidaus darbo tvarkos taisykles, darbo saugos reikalavimus, seniūno sakymus, seniūnijos nuostatus ir šį pareigybės aprašymą.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

5. Šias pareigas einantis darbuotojas vykdo šias funkcijas:

5.1. išneša šiukšles iš tarnybinių ir pagalbinių patalpų į nustatytą sandėliavimo vietą arba specialųjį autotransportą, padeda šiukšles išvežti;

5.2. valo ir plauna Kaltinėnų kultūros namų grindis, langus;

5.3. nuvalo dulkes nuo kėdžių, stalų ar kito inventoriaus;

5.4. baigęs darbą, užrakina duris, uždaro langus, išjungia elektrą, patikrina ar nėra paliktų įjungtų elektros prietaisų;

5.6. prižiūri laisvalaikio salei priklausančią teritoriją: pjauna žolynus, tvarko takus, nurenka šiukšles, nuo takų nuvalo sniegą;

5.7. šluoja gyvenvietės autobusų sustojimo aikštelę ir 50 metrų ilgio gatvės bei šaligatvio dalį, kurioje nėra gyventojų pastatų, rudenį grėbsto ir šluoja medžių lapus;

5.8. vasarą prižiūri ir laisto įrengtus seniūnijos gėlynus;

5.9. valo visuomeninį lauko tualetą gyvenvietėje;

5.10. žiemą, esant slidžiai dangai, barsto smėliu šaligatvius centrinėje gyvenvietės gatvėje;

5.11. vykdo kitus nenuolatinio pobūdžio Seniūno pavedimus ir įpareigojimus savo kompetencijos ribose.

**IV SKYRIUS**

**ATSAKOMYBĖ**

6. Šias pareigas vykdantis darbuotojas atsako už:

6.1. švarą ir sanitarinę tvarką jo tvarkomoje ir prižiūrimoje patalpoje, teritorijoje;

6.2. saugos darbe, priešgaisrinės saugos, elektros saugos reikalavimų vykdymą;

6.3. teisingą darbo laiko naudojimą;

6.4. darbo drausmės ir Vidaus tvarkos taisyklių laikymąsi;

6.5. savo funkcijų netinkamą vykdymą atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_

(data)